Williamson sier til The Sunday Telegraph at den britiske regjeringen nå er i ferd med å legge en ny forsvarsstrategi for Arktis, som blant annet innebærer at 800 soldater skal utplasseres i Norge fra neste vinter og ti år framover, og at en egen base skal opprettes i Nord-Norge.Den nye strategien skyldes delvis at isen på Nordpolen trekker seg tilbake, noe som kan bety økt russisk aktivitet der, ifølge den britiske forsvarsministeren.Forsvarsminister Frank Bakke-Jensen (H) avviser at det er snakk om å etablere en egen base i Nord-Norge for britene. Ifølge ministeren dreier dette seg om en oppfølging av gjeldende langtidsplan der øving og trening med allierte flyttes fra Åsegarden leir og samlokaliseres med norske avdelinger i Indre Troms.– Vi har i mange år hatt et betydelig antall britiske soldater som driver vintertrening i Norge, og antallet har variert mellom rundt 600 til 1.100. 2018 har vært et år med unormalt lavt antall, og britene ønsker nå å justere antallet som får trening under vinterforhold i Norge. Økt alliert øving og trening i Norge med nære allierte, inkludert britene, er i tråd med ambisjonen i gjeldende langtidsplan, sier Bakke-Jensen (H) til NTB.3.000 britiske soldater skal delta i den store internasjonale øvelsen Trident Juncture som starter 25. oktober.(©NTB)